Dragi šestošolci,

upam, da vam je šlo reševanje učnega lista dobro in da niste imeli preveč težav. Spodaj vam pripenjam rešitve. Danes in jutri boste reševali še en podoben učni list, da utrdimo vaše znanje. Odgovore lahko pišete v zvezek. Rešitve vam posredujem v petek.

Ostanite zdravi, mislim na vas!

Učiteljica Urša

 **Rešitve 1. učnega lista:**

1. Po smislu, npr.: Izhodiščno besedilo je nastalo ob 40-obletnici nastanka del o Pikiju Jakobu. Avtorica je besedilo napisala, da bi s tem obeležila ta pomemben jubilej.
2. 3, 2, 6, 5, 1, 4
3. makedonščino
4. Pu
5. A, Č, F
6. kosmatinec
7. B
8. a) tisoč devetsto triinsedemdeset; štirideset, sto tisoč

b) glavni

1. prvi/1.; trinajsti/13.
2. a) MK, kratica

b) Mladinska knjiga

1. Pikijem (or.). življenju (mest.), šolo (tož.), medvedi (or.), Jurij (im.), učitelja (rod.), času (mest.), učiteljem (or.), šah (tož.), figuro (tož.) resnici (mest.)
2.

|  |  |  |  |
| --- | --- | --- | --- |
| Samostalnik | Spol | Število | Sklon |
| sorodstva | srednji | ed. | rod. |
| Jurij | moški | ed. | im. |
| medvedkov | moški | mn. | rod. |
| šolo | ženski | ed. | tož. |
| učitelj | moški | ed. | im. |
| igrišču | srednji | ed. | mest. |
| kosmatinci | moški | mn. | or. |

1. mi, njim, ga, mi, ga, mi, ga
2. jo, ga, jih, njih, ga, ga, tebe
3. Spremni stavek: pravi Kovič; Dobesedni navedek: „To, kar je v pesmi popisano, ni bil moj izum, ampak izum mojega sina Jurija,”
4. Vprašala sem ga: „Kakšen je sploh ta medvedek?”

Strokovnjakinja za mladinsko književnost Marjana Kobe meni: „Tudi zgodbi o Pikiju in Puju sta primerljivi.”

Kovič je povedal: „Piki je nastal prek pesmi Medvedja šola.”

1. Kovič še pove, da so zgodbe pol igre, pol resnice in pol šale.

Povedala je, da je v prvi verziji risala tudi otroka.

Reichmanova je vzkliknila, da je bila takrat ravno pri uredniku založbe.

1. „Piki Jakob je zagotovo najslavnejši slovenski medvedek!” je zaklical Ilc. „Zakaj ne bi z zgodbami nadaljevali?” je Koviča vprašala ilustratorka.

„Mogoče bom pa res še kaj napisal,” je odgovoril Kovič.

Ilc je Koviču dejal: „Z veseljem bomo objavili nove zgodbe.”

1. a) uradni

b) spoštljivost, uporaba knjižnega jezika, vnaprejšnja pripravljenost na pogovor, vikanje

Pogovor po smislu, npr.:

Vid: Spoštovani gospod Kovič! Vesel sem, da vas imam možnost vprašati, kar si že dolgo želim. Rad berem vaše zgodbe o Pikiju, pa me zanima, ali jih nameravate še pisati.

Kovič: To ni preprosto vprašanje. Jurij je medtem že zrasel in nimam več pravega navdiha za nadaljevanje.

Vid: Ali so Juriju bile všeč te vaše zgodbe.

Kovič: Ja, zelo, zato sem jih tudi rad pisal.

Vid: Znate igrati šah?

Kovič: Ja, in to celo bolje od Pikija … Ne jem figur zares …

Vid: Vaše zgodbe so dobre tudi zaradi humorja. Ste tudi v življenju tako pozitivni?

Kovič: Na življenje vedno gledam optimistično. Tako človek precej lažje preživi.

 **Učni list 2**

Natančno preberi izhodiščno besedilo, nato pa se loti reševanja nalog. Veliko uspeha.

ŠEMPAS

Šempas je vas, ki leži v Spodnji Vipavski dolini. Razteza se tik pod Trnovsko planoto vse do umetno narejenega jezera Vogršček, ki je namenjen napajanju bližnjih polj in sadovnjakov. Od Nove Gorice je oddaljen približno 10 km. V kraju živi nekaj prek 1.000 prebivalcev. Strnjeno srednjeveško jedro je nastalo v času turških vpadov in je obsegalo predvsem današnji zaselek na gričku, imenovan Tabor. Bil je utrjen z obzidjem in s petimi obrambnimi stolpi. Danes je to glavni del kraja, k jedru sodita še naselji Guno in Nova vas. Kraj ima tudi več zaselkov: Bočnik, Drašček, Gmajna, Jezero, Tera, Lepenje, Loverčiči, Novi zid, Otava, Podkonče, Pototčevo in Pristava. Ob glavni cesti, kjer je avtobusno postajališče, so trgovina, pošta in cvetličarna.

Šempas je kraj bogate zgodovine in kulturne dediščine, saj se je kraj pod imenom Sancto passo leta 1200 prvič pojavil v urbarju goriških grofov. Viri navajajo tudi imena Shempassio (1648) in Sompas (1758). Središče Šempasa je vse do danes ostala baročna cerkev sv. Silvestra in trg pod njo. Njen zvonik spominja na obrambni stolp in je bil del prejšnje cerkvice, na katere temeljih so leta 1782 zgradili sedanjo cerkev. Šempaška cerkev pa ni edina mogočna starejša zgradba. Svoje temelje je v Šempasu imel že mnogo let nazaj postavljen dvorec Monari, Čukova domačija in Savellijeva hiša. Dvorec Monari je bil dom prvemu šempaškemu vrtcu, v Savellijevi hiši je nekoč bila šola, pošta in trgovina, po ljudskem izročilu pa naj bi v Čukovi domačiji prespal sam Napoleon.

»Stara šola«, kot jo dandanes imenujemo domačini, je bila zgrajena leta 1886 in s tem postala prva namenska šolska stavba v Šempasu. Pouk je v njej potekal vse do leta 1980, ko so se tedanji osnovnošolci preselili v novo šolsko stavbo, ob kateri je zrasel tudi nov vrtec.

Zaradi submediteranskega podnebja tu uspevajo mnoge sredozemske rastline, kot so oljka, trta, dišavnice in sadje.

Skozi leto se v Šempasu odvijajo raznorazne prireditve, ki jim prostor daje kulturni dom, mnogim dogodkom pa je namenjena tudi ploščad ob nogometnem igrišču. Leto tu ne mine tudi brez tradicionalnega vaškega praznika mohorjevo, festivala vin in zabave ob dvigovanju mlaja.

Ena izmed najokusnejših znamenitosti Šempasa je seveda pestra kulinarika, ki nudi najrazličnejše okuse domačega okolja. Značilne jedi so vsekakor šempaški štruklji, pršut, klobase, njoki, ječmenke in druge zelenjavne juhe, frtalja ipd. Poskusiti jih je mogoče na turistični kmetiji pri Rjavčevih.

Šempas je rojstni kraj znanega botanika in profesorja Franca Krašana (1840–1907) z Liberščeve domačije. Eden od njegovih dosežkov je odkritje južnega petoprstnika – Potentilla australis. Krašanu je bila leta 2011 v Šempasu postavljena spominska plošča.

V času druge svetovne vojne se je za Sovjetsko zvezo na področju Šempasa boril Mehdi Husejnzada - Mihajlo, imenovan tudi potomec dveh narodov. Ta naziv je prejel zaradi svojih korenin, ki izvirajo tako iz Azerbajdžana kot iz Slovenije. Njemu na čast je bil v Šempasu junija leta 2011 postavljen spomenik in urejen muzej v stari šoli.

Kristi Komel, učenka OŠ Šempas

(Povzeto po:

K. Komel: Prospekt o Šempasu, nagrajen na bienalnem geografskem natečaju Prospekt mojega kraja, 2012 in http://sl.wikipedia.org/wiki/%C5%A0empas, 27. 8. 2013.)

1. Dopolni povedi z manjkajočimi podatki. Pomagaj si z vprašalnicami pod črto.

Izhodiščno besedilo \_\_\_\_\_\_\_\_\_\_\_\_\_\_\_\_\_\_\_\_\_\_\_ je napisala \_\_\_\_\_\_\_\_\_\_\_\_\_\_\_\_\_\_, in

 (S katerim naslovom?) (Kdo?)

sicer \_\_\_\_\_\_\_\_\_\_\_\_\_\_\_\_\_, da bi sodelovala \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Kdaj?) (Na čem? = Namen besedila)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Besedilo govori o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (O čem?)

za končno oblikovano besedilo s fotografijami pa je avtorica dobila \_\_\_\_\_\_\_\_\_\_\_\_\_\_\_\_

 (Kaj?)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (Kje?/Na čem?)

2. Komu je besedilo Šempas predvsem namenjeno? Obkroži črko pred pravilnim odgovorom.

A Osnovnošolcem OŠ Šempas, da bodo spoznali, koliko zmore njihova sošolka.

B Vsem, ki bi o tej vasici radi kaj več izvedeli.

C Botanikom, da bodo vedeli, kje je bil rojen naravoslovec Krašan.

Č Bralcem Dela, da se bodo laže odločili za nedeljski izlet.

3. Izhodiščno besedilo je učenka Kristi objavila na zloženki, ki bo služila v turistične namene. Kje bi to besedilo še lahko objavila? Podčrtaj dve ustrezni možnosti.

Besedilo bi lahko bilo objavljeno še na turističnih straneh časopisa Delo/v slovnici slovenskega jezika/v učbeniku za biologijo ali naravoslovje/v glasilu šempaškega turističnega društva/v reviji Lovec/v knjigi Države sveta/v slovarju ruskega jezika.

4. Kaj si izvedel/-a iz izhodiščnega besedila? Obkroži DA, če trditev drži, in NE, če je napačna.

Šempas leži v Zgornji Vipavski dolini. DA NE

Ima nekaj manj kot 1.000 prebivalcev. DA NE

Kraj ima vrtec, nima pa svoje šole. DA NE

Med najpomembnejšimi krajevnimi prazniki je mohorjevo. DA NE

V kraju stoji cerkev sv. Silvestra. DA NE

Sredi kraja leži umetno jezero Vogršček. DA NE

Pri Rjavčevih se je rodil botanik Krašan. DA NE

5. Iz besed v levem in desnem stolpu naredi smiselne pare, in sicer tako, da številko iz desnega stolpca prepišeš na ustrezno črtico v levem stolpcu.

\_\_\_ Rjavčevi 1 prostor nekdanje šole, pošte in

 trgovine

\_\_\_ dvorec Monari 2 prostor prvega vrtca v Šempasu

\_\_\_ Čukova hiša 3 muzejska zbirka, posvečena Mihajlu

\_\_\_ »stara« šola 4 znana turistična kmetija

\_\_\_ Savellijeva hiša 5 Napoleonovo prenočišče

\_\_\_ Liberščeva kmetija 6 rojstna hiša Franca Krašana

6. Preberi besedilo še enkrat in ugotovi, katere izmed navedenih stavb (oz. prostorov) ni v Šempasu. Pravokotnik z najdenim »vsiljivcem« prečrtaj.

 osnovna šola kulturni dom cvetličarna

 cerkev nogometno igrišče pošta vrtec

 občinski urad ploščad za prireditve trgovina

7. V izhodiščnem besedilu so uporabljene tudi krajšave. Poišči jih in jih vpiši v spodnjo preglednico. (Pozor: okrajšavi sta dve.)

Okrajšava Simbol Kratica

8. V drugem in predzadnjem odstavku izhodiščnega besedila so uporabljeni oklepaji. Čemu služijo? Obkroži črko pred najustreznejšo možnostjo.

A V oklepajih so zapisane letnice, ki nikogar ne zanimajo.

B Kristi je zapisala letnice v oklepaje, ker ni bila povsem prepričana, če so točne.

C Letnice v oklepajih služijo kot dodatno pojasnilo, da bralec natančneje ve, kdaj se je npr. vas pojavila pod določenim imenom oz. kdaj je živel Krašan.

Č Te oklepaje bi avtorica lahko tudi izpustila, torej nimajo posebnega namena.

9. V izhodiščnem besedilu je še nekaj takih mest, kjer bi avtorica lahko uporabila oklepaje (pa jih ni). Tak primer je v 6. odstavku, kjer govori o kulinariki. Preoblikuj poved, ki pripoveduje o značilnih šempaških jedeh, tako da boš uporabil/-a oklepaje. Novo poved zapiši na črte.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Iz naslednjega odlomka besedila izpiši samostalnike in jih razvrsti po spolu.

Skozi leto se v Šempasu odvijajo raznorazne prireditve, ki jim prostor daje kulturni dom, mnogim dogodkom pa je namenjena tudi ploščad ob nogometnem igrišču.

Moški spol Ženski spol Srednji spol

11. Naslednjim samostalnikom določi osnovo in končnico. Oboje zapiši pravilno, z vezajem.

 Osnova Končnica

Šempasa

frtalje

prireditvami

vas

dolini

12. Vprašaj se po podčrtanih besedah. Vprašalnico napiši na črto.

Šempas je kraj bogate zgodovine. \_\_\_\_\_\_\_\_\_\_\_\_\_\_\_\_\_\_\_\_

Njemu na čast je bil v Šempasu junija leta 2011 postavljen spomenik. \_\_\_\_\_\_\_\_\_\_\_\_\_

Pouk je v njej potekal vse do leta 1980. \_\_\_\_\_\_\_\_\_\_\_\_\_\_\_\_\_\_

Razteza se tik pod Trnovsko planoto. \_\_\_\_\_\_\_\_\_\_\_\_\_\_\_\_\_\_

Središče Šempasa je vse do danes ostala baročna cerkev sv. Silvestra. \_\_\_\_\_\_\_\_\_\_\_\_

Dvorec Monari je bil dom prvemu šempaškemu vrtcu. \_\_\_\_\_\_\_\_\_\_\_\_\_\_

13. Podčrtanim samostalnikom določi sklon. Ime sklona napiši na črto.

Skozi leto se v Šempasu odvijajo raznorazne prireditve. \_\_\_\_\_\_\_\_\_\_\_\_

Po ljudskem izročilu pa naj bi v Čukovi domačiji prespal sam Napoleon. \_\_\_\_\_\_\_\_\_

Ob glavni cesti, kjer je avtobusno postajališče, so trgovina, pošta in cvetličarna.

\_\_\_\_\_\_\_\_\_\_\_\_\_\_\_\_\_\_\_\_\_

Strnjeno srednjeveško jedro je nastalo v času turških vpadov. \_\_\_\_\_\_\_\_\_\_\_

Strnjeno srednjeveško jedro je nastalo v času turških vpadov. \_\_\_\_\_\_\_\_\_\_\_

Na njenih temeljih so leta 1782 zgradili sedanjo cerkev. \_\_\_\_\_\_\_\_\_\_\_\_\_\_\_

14. Postavi samostalnike v pravilen sklon. V kvadratek ob črto zapiši, v katerem sklonu si zapisal/-a samostalnik.

Nad \_\_\_\_\_\_\_\_\_\_\_\_\_\_\_\_\_ (Šempas) se je včeraj razdivjala nevihta. Poškodovala je veliko sadnega \_\_\_\_\_\_\_\_\_\_\_\_ (drevje) in uničila nasad \_\_\_\_\_\_\_\_\_ (oljka).

Otroci iz šempaškega \_\_\_\_\_\_\_\_\_\_\_ (vrtec) so se zbrali pred \_\_\_\_\_\_\_\_\_\_\_\_\_ (ploščad), kjer so si ogledali \_\_\_\_\_\_\_\_\_\_\_\_\_\_\_\_ (prireditev).

15. Iz naslednjega odlomka besedila izpiši samostalnike, se vprašaj po njih in jim določi sklon. Piši v preglednico.

Njen zvonik spominja na obrambni stolp in je bil del prejšnje cerkvice. Na njenih temeljih so zgradili novo cerkev.

Samostalnik Vprašalnica Sklon

16. V vseh spodnjih povedih je uporabljen isti samostalnik, le da v različnih sklonih. Ker poznaš zaporedje sklonov, povedi oštevilči tako, da bo na prvem mestu tista poved, ki vsebuje samostalnik v imenovalniku, in na šestem tista, ki ima samostalnik v orodniku.

V Šempasu je vedno veliko prireditev. \_\_\_\_\_\_

Po ovinkasti cesti smo se skozi široko dolino bližali Šempasu. \_\_\_\_\_\_\_

Šempasa žal ne poznam dovolj, da bi o njem lahko kaj napisal. \_\_\_\_\_\_\_\_\_\_

Med Šempasom in Novo Gorico leži še nekaj naselij. \_\_\_\_\_\_\_\_\_\_

Na zemljevidu Slovenije je Kristi označila Šempas. \_\_\_\_\_\_\_

Šempas sodi med manjše slovenske kraje. \_\_\_\_\_\_

17. a) Kristi je za prospekt o Šempasu prejela zlato priznanje, ki so ji ga podelili na prireditvi v Štanjelu. O podelitvi so jo obvestili pisno. Tvoja naloga je, da oblikuješ obvestilo, v katerem organizatorja Zavod RS za šolstvo in Društvo likovnih pedagogov Primorske Kristi obveščata, kje in kdaj bo podelitev priznanja. Manjkajoče podatke si izmisli sam/-a.

b) Podčrtaj, kar je pravilno, in dopolni povedi.

Tvoril/-a bom uradno/neuradno obvestilo, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristi bo prejela zasebno/javno obvestilo, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prostor za tvorjenje obvestila: